Imtella' Awwissu 24, 2021 - Aġġornata 24 Ta' Awwissu, 2021 9:23am Ritratti: Reuters Pressjoni internazzjonali fil-konfront tal-Istati Uniti sabiex tagħti aktar ċans għall-evakwazzjonijiet mill-Afganistan. Permezz ta' qbil bejn it-Taliban u l-Istati Uniti, it-truppi Amerikani jridu jħallu l-pajjiż bħal bħal-lum ġimgħa. Madanakollu, Franza, ir-Renju Unit u l-Ġermanja qed jinsistu għal aktar żmien. Skont uffiċjal tal-Whitehouse li tkellem mal-aġenzija tal-aħbarijiet Reuters, id-deċiżjoni tal-President Amerikan Joe Biden dwar din l-estensjoni hi imminenti. Madanakollu, ilbieraħ it-Taliban wissa li mhux se jaċċetta li tkun esiża l-missjoni ta' evakwazzjoni tan-nies mill-Afganistan.